Bjass
Bjass (eesti keeles laensõna; venekeelne бязь on tulnud türgi või araabia keelest beyaz, bäzz 'valge, pleegitatud') labase sidusega, sitsist paksem puuvillane kangas. Bjass on viimistletud jäigaks (ei kortsu kergesti), võib olla pleegitamata või pleegitatud, ühevärviline või trükimustriline. Ruutmeetri bjassi kaal on 150–185 g. Kootakse puuvillniitidest tihedusega 50–140 niiti ruutmeetri kohta. Kanga hind sõltub niidist ja koe tihedusest - mida peenem on niit, seda kallim on kangas.